Loovteraapilised lahendused koolis
11. ja 12. novembril 2016 toimub Tallinna Ülikoolis loovteraapia konverents „Loovteraapilised lahendused koolis“
Konverentsi fookuses on visuaalkunsti-, muusika- ning tantsu- ja liikumisteraapial põhinevad lahendused koolis, mis avavad kunstide kasutamise potentsiaali hariduses.
Ettekannetes ja töötubades tutvustatakse teoreetilisi lähenemisi ja sekkumisi loomingulise õpikeskkonna loomiseks ning õpimotivatsiooni, vaimse tervise ja sotsiaalsete suhete toetamiseks koolikeskkonnas. Konverentsi teemadering puudutab loovteraapiliste lahenduste lõimimist õppetöösse ning õppijate (sealhulgas erivajadustega õppijate) aga ka õpetajate toetamist koolis.
Vestlusringis arutletakse loovterapeutide rolli ja tööalaste võimaluste üle haridusasutustes.
Praktilistes töötubades on võimalik visuaalkunsti-, muusika- ning tantsu- ja liikumisteraapia meetodeid ja tehnikaid endal kogeda.
Konverentsi programm (pdf):
Sihtgrupp:
Konverentsile on oodatud lasteaedade ja koolide tugisüsteemis töötavad spetsialistid, lasteaia- ja kooliõpetajad, koolijuhid, üliõpilased, loovterapeudid ja kõik huvilised.
Osavõtutasu:
11. novembril on konverentsil osalemine tasuta.
12. november - Ühe töötoa maksumus 10 €. Soodushind 5 € : üliõpilastele, ELTÜ liikmetele ja pensionäridele.
Töötubade eest palume tasuda kohapeal (Räägu 49).
Registreeri konverentsile
Elektroonilise registreerimise tähtaeg on 09.11.2016, hilisematele registreerimine kohapeal.
Registreeri 12.11. toimuvatesse töötubadesse:
- Kell 10:00
- Kell 13:00
- Kell 15:30
Korraldajad:
Konverentsi korraldavad TLÜ loodus- ja terviseteaduste instituudi kunstiteraapiate üksus ja Eesti Loovteraapiate Ühing.
info: Terje.Kaldur....at....tlu.ee